Diari Oficial de la Generalitat Valenciana


Sumari del DOGV 6234, del 26-03-2010 (2010/3327)

ORDRE 6/2010, d'11 de març, de la Conselleria d'Indústria, Comerç i Innovació, per la qual es crea un fitxer amb dades de caràcter personal en l'Institut de la Petita i Mitjana Indústria de la Generalitat Valenciana (IMPIVA).
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/03/11/6/dof/vci/html**

### Dades del document

Número de DOGV
:   6234

Data del DOGV
:   26-03-2010

Secció del DOGV
:   I. DISPOSICIONS GENERALS

Número del document
:   2010/3327


Data del document
:   11-03-2010

Organisme emissor
:   Conselleria d'Indústria, Comerç i Innovació

Tipus de document
:   Ordre

Descriptors 

:   * administració regional
    * legislació
    * protecció de dades
    * base de dades
    * dades personals

ORDRE 6/2010, d'11 de març, de la Conselleria d'Indústria, Comerç i Innovació, per la qual es crea un fitxer amb dades de caràcter personal en l'Institut de la Petita i Mitjana Indústria de la Generalitat Valenciana (IMPIVA). [2010/3327]  
PREÀMBUL  
La Llei Orgànica 15/1999, de 13 de desembre, de Protecció de Dades de Caràcter Personal, té per objecte, entre d'altres, garantir i protegir l'honor, i la intimitat personal i familiar de les persones que consten en els fitxers, dret reconegut en l'article 18 de la Constitució. En l'article 2 establix que l'esmentada llei orgànica és aplicable a les dades de caràcter personal registrades en suport físic, que les faça susceptibles de tractament, i a qualsevol modalitat d'ús posterior d'estes dades pels sectors públic i privat.  
Així mateix, en l'article 20 de l'esmentada llei orgànica, i en els articles 52, 53 i 54 del Reglament de Desenvolupament de la Llei 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, es disposa que la creació, modificació o supressió dels fitxers de les administracions públiques només podrà fer-se mitjançant disposició general o acord publicats en el Boletín Oficial del Estado o diari oficial corresponent.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció de fitxers informatitzats de dades personals creades o gestionades pels distints òrgans o entitats de la Generalitat Valenciana, així com la seua modificació i cancel·lació, i establix que serà la conselleria competent per raó de la matèria la que aprove la disposició general de creació, modificació o cancel·lació dels fitxers.  
L'Institut de la Petita i Mitjana Indústria de la Generalitat Valenciana (IMPIVA) necessita millorar la seguretat física de les seues instal·lacions, per la qual cosa necessita implantar un nou sistema amb la finalitat de vigilància i control d'accés a les seues oficines. El control d'accessos implicarà la identificació de les persones alienes a la plantilla de l'IMPIVA que accedisquen al centre. La videovigilància serà de les portes d'accés i en horari laboral es limitarà a la captura amb reproducció en temps real de les imatges. Únicament es gravaran imatges durant la nit i en dies festius, i en cas excepcional durant el dia, quan hi haja un incident o un risc que així ho requerisca.   
El dit sistema de seguretat tractarà dades de caràcter personal, per la qual cosa resulta obligatòria la creació d'un nou fitxer i la seua inscripció en el Registre General de Protecció de Dades de l'Agència Espanyola de Protecció de Dades.  
Per tot això, d'acord amb el que s'establix en l'article 28.e de la Llei 5/1983, de 30 de desembre, del Consell, una vegada formalitzats els tràmits establits en el Decret 96/1998, de 6 de juliol, del Govern Valencià, de conformitat amb el Consell Jurídic Consultiu, a fi de fer complir el mandat legal de l'article 20 de la Llei Orgànica 15/1999, sobre creació, modificació o supressió dels fitxers que continguen dades de caràcter personal i assegurar als administrats l'exercici dels seus legítims drets, i en l'exercici de les atribucions que tinc atorgades,   
ORDENE  
Article 1. Objecte   
1. Es crea el fitxer de titularitat de l'Institut de la Petita i Mitjana Indústria de la Generalitat Valenciana (IMPIVA), «Control d'accés i videovigilància», que conté i processa dades de caràcter personal, de conformitat amb el que s'ha establit en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal   
2. Esta ordre té per objecte la regulació del mencionat fitxer tal com es determina en l'annex.  
Article 2. Domicili per a l'exercici dels drets  
En relació amb el fitxer «Control d'accés i videovigilància», els interessats podran exercir els seus drets d'accés, rectificació, cancel·lació i oposició davant l'Institut de la Petita i Mitjana Indústria de la Generalitat Valenciana (IMPIVA), situat a la plaça de l'Ajuntament, número 6, 46348 València.  
Article 3. Mesures de seguretat  
L'Institut de la Petita i Mitjana Indústria de la Generalitat Valenciana (IMPIVA), com a responsable del fitxer regulat en la present ordre, adoptarà les mesures tècniques, de gestió i organització que resulten necessàries per a assegurar que les dades de caràcter personal existents s'usen per a les finalitats per a les quals es recolliren, que són les que es concreten en la present disposició, així com per a assegurar la confidencialitat, integritat i disponibilitat per als afectats de les dades personals, igual que les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.   
Article 4. Inscripció en el Registre General de Protecció de Dades  
Es trametrà la descripció del fitxer detallat en l'annex de la present ordre, una vegada que se n'haja realitzat la publicació en el Diari Oficial de la Comunitat Valenciana, a l'Agència Espanyola de Protecció de Dades per a la inscripció en el Registre General de Protecció de Dades, de conformitat amb el que s'ha establit en l'article 55 del Reglament de Desenvolupament de la Llei 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007.  
Disposició final   
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 11 de març de 2010  
El conseller d'Indústria, Comerç i Innovació i   
vicepresident primer del Consell,  
VICENTE RAMBLA MOMPLET  
ANNEX  
Denominació del fitxer: «Control d'accés i videovigilància».  
a) Finalitat i usos previstos: control d'accessos a l'edifici de l'IMPIVA i videovigilància per a preservar la seguretat de l'edifici i de les persones que hi accedisquen o presten allí els seus servicis.  
b) Origen de les dades:  
- Procedència: el mateix interessat.  
- Col·lectius de persones sobre les quals es pretén obtenir dades: proveïdors, tècnics de manteniment i visitants que accedisquen a l'edifici de l'IMPIVA, així com les persones que passen per davant de les portes d'accés a l'edifici.  
- Procediment de recollida: de paraula i captura d'imatges mitjançant càmeres de videovigilància.  
c) Tipus de dades i estructura del fitxer:  
- DNI-NIF.  
- Nom i cognoms.  
- Empresa a què pertany.  
- Objecte de la visita, data i hora de la visita i persona o departament de l'IMPIVA que l'atén.  
- Imatge. Les imatges capturades només seran gravades en horari nocturn i dies festius i, en cas excepcional durant el dia, quan hi haja un incident o un risc que així ho requerisca.  
d) Sistema de tractament: mixt.  
e) Cessions o comunicacions de dades previstes: no se'n preveuen.  
f) Transferències internacionals de dades: no se'n preveuen.  
g) Òrgan responsable del fitxer: IMPIVA, Àrea d'Organització i Sistemes.  
h) Nivell de seguretat: bàsic.


Còpia Permalink ELI